Holbækmotorvejen var torsdag formiddag helt spærret i vestgående retning mod Holbæk mellem Torkildstrup Rasteplads og frakørsel 16 Kirke Sonnerup i Lejre Kommune.

Det skyldtes et uheld, oplyser Vejdirektoratet og Midt- og Vestsjællands Politi på Twitter.

Klokken 11.30 er motorvejen genåbnet, oplyser Vejdirektoratet.

Læs også Taxa og ambulance under udrykning brager sammen

To personer i to biler var involveret i uheldet.

Den ene bil blev ført af en kvinde, der var klemt fast i bilen. Kvinden var bevidstløs og fik hjertelungeredning på stedet, da hun fik hjertestop, oplyser Midt- og Vestsjællands Politi.

Den 73-årige kvinde blev kørt på Roskilde Hospital med ambulance, hvor en læge erklærede hende for død. De pårørende blev efterfølgende underrettet, og det skal nu undersøges, om ulykken kunne skyldes, at kvinden fik et ildebefindende.

Føreren af den anden bil, en 46-årig mand, slap fra ulykken med skrammer.

En bilinspektør blev tilkaldt til at undersøge uheldsstedet. Den foreløbige konklusion efter undersøgelserne var, at kvinden var kørt i vestlig retning og ifølge vidner standset af ukendte årsager i vognbanen nærmest nødsporet.

Det overså den 46-årige, som ramte kvindens bil, der blev skubbet ind i autoværnet, ligesom han også selv ramte autoværnet ved nødsporet efterfølgende.

Læs også Falske politibetjente narrede dankort og pinkode fra ældre kvinder

Bilerne er så ødelagte efter ulykken, at ingen dem kan køre fra stedet efter uheldet.

Foto: Presse-fotos.dk

Foto: Presse-fotos.dk